Suvestinė redakcija nuo 2019-06-27 iki 2023-07-03

Įsakymas paskelbtas: TAR 2016-12-20, i. k. 2016-29142

Nauja redakcija nuo 2019-06-27:

Nr. V-704, 2019-06-12, paskelbta TAR 2019-06-26, i. k. 2019-10230

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL VALSTYBĖS BIUDŽETO SPECIALIOS TIKSLINĖS DOTACIJOS, SKIRTOS VALSTYBINEI (VALSTYBĖS PERDUOTAI SAVIVALDYBĖMS) FUNKCIJAI NEVEIKSNIŲ ASMENŲ BŪKLĖS PERŽIŪRĖJIMUI UŽTIKRINTI, PLANAVIMO IR PASKIRSTYMO SAVIVALDYBĖMS BEI SAVIVALDYBIŲ ATSISKAITYMO UŽ ŠIAS LĖŠAS TVARKOS APRAŠO PATVIRTINIMO

2016 m. gruodžio 19 d. Nr. V-1443

Vilnius

Siekdamas užtikrinti Lietuvos Respublikos vietos savivaldos įstatymo 7 straipsnio 37 punkto įgyvendinimą:

1. T v i r t i n u Valstybės biudžeto specialios tikslinės dotacijos, skirtos valstybinei (valstybės perduotai savivaldybėms) funkcijai neveiksnių asmenų būklės peržiūrėjimui užtikrinti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašą (pridedama).

2. P a v e d u įsakymo vykdymo kontrolę viceministrui pagal veiklos sritį

Sveikatos apsaugos ministras	Aurelijus Veryga

PATVIRTINTA

Lietuvos Respublikos sveikatos

apsaugos ministro 2016 m. gruodžio 19 d.

įsakymu Nr. V-1443

(Lietuvos Respublikos sveikatos

apsaugos ministro 2019 m. birželio 12 d.

įsakymo Nr. V-704

redakcija)

VALSTYBĖS BIUDŽETO SPECIALIOS TIKSLINĖS DOTACIJOS, SKIRTOS VALSTYBINEI (VALSTYBĖS PERDUOTAI SAVIVALDYBĖMS) FUNKCIJAI NEVEIKSNIŲ ASMENŲ BŪKLĖS PERŽIŪRĖJIMUI UŽTIKRINTI, PLANAVIMO IR PASKIRSTYMO SAVIVALDYBĖMS BEI SAVIVALDYBIŲ ATSISKAITYMO UŽ ŠIAS LĖŠAS TVARKOS APRAŠas

I SKYRIUS

BENDROSIOS NUOSTatos

1. Valstybės biudžeto specialios tikslinės dotacijos, skirtos valstybinei (valstybės perduotai savivaldybėms) funkcijai neveiksnių asmenų būklės peržiūrėjimui užtikrinti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašas (toliau – Aprašas) nustato valstybės biudžeto specialių tikslinių dotacijų, skirtų savivaldybėms valstybinei (valstybės perduotai savivaldybėms) funkcijai neveiksnių asmenų būklės peržiūrėjimui užtikrinti (toliau – specialios tikslinės dotacijos), Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymu (toliau – įstatymas) paskirtų Lietuvos Respublikos sveikatos apsaugos ministerijai (toliau – Ministerija), poreikio planavimo ir specialių tikslinių dotacijų paskirstymo savivaldybėms bei savivaldybių atsiskaitymo už jų panaudojimą tvarką.

2. Specialios tikslinės dotacijos skiriamos savivaldybėms Neveiksnių asmenų būklės peržiūrėjimo komisijų, sudarytų savivaldybių tarybų sprendimu, veiklai apmokėti.

II SKYRIUS

SPECIALIŲ TIKSLINIŲ DOTACIJŲ SAVIVALDYBĖMS POREIKIO PLANAVIMAS

3. Savivaldybės ne vėliau kaip iki einamųjų metų balandžio 1 d. Ministerijai pateikia:

3.1. informaciją dėl specialių tikslinių dotacijų poreikio apskaičiavimo ateinantiems biudžetiniams metams (toliau – (n)-ieji metai) pagal nustatytą formą (Aprašo 1 priedas);

3.2. vertinimo kriterijų reikšmes (n–1)-ųjų ir n–(n+2)-iesiems metams pagal nustatytą formą (Aprašo 2 priedas).

4. Specialių tikslinių dotacijų poreikis apskaičiuojamas vadovaujantis Valstybės biudžeto specialios tikslinės dotacijos, skirtos valstybinei (valstybės perduotai savivaldybėms) neveiksnių asmenų būklės peržiūrėjimo funkcijai vykdyti, poreikio apskaičiavimo metodika, patvirtinta Lietuvos Respublikos sveikatos apsaugos ministro 2015 m. rugsėjo 22 d. įsakymu Nr. V-1066 „Dėl Valstybės biudžeto specialios tikslinės dotacijos, skirtos valstybinei (valstybės perduotai savivaldybėms) neveiksnių asmenų būklės peržiūrėjimo funkcijai vykdyti, apskaičiavimo metodikos patvirtinimo“, ir savivaldybių, vadovaujantis Aprašo 3.1 papunkčiu, pateikta informacija.

5. Ministerija, apskaičiavusi savivaldybių specialių tikslinių dotacijų poreikį, įtraukia jį į atitinkamų metų Ministerijos strateginio veiklos plano projektą.

III SKYRIUS

SPECIALIŲ TIKSLINIŲ DOTACIJŲ SAVIVALDYBĖMS PASKIRSTYMAS

6. Ministerija, atsižvelgdama į Lietuvos Respublikos finansų ministerijos pateiktas n–(n+2) metų maksimalių specialių tikslinių dotacijų sumas, Lietuvos Respublikos Vyriausybės patvirtintame atitinkamų metų valstybės biudžeto ir savivaldybių biudžetų finansinių rodiklių projektų rengimo plane nustatytais terminais paskirsto ir raštu praneša savivaldybėms apie n–(n+2) metams planuojamų skirti specialių tikslinių dotacijų apimtis.

7. Jei Ministerijai skiriamos mažesnės tikslinės dotacijos, nei apskaičiuotos Aprašo 4 punkte nustatyta tvarka, specialių tikslinių dotacijų sumos savivaldybėms mažinamos proporcingai.

8. Įstatymu skirtas specialias tikslines dotacijas savivaldybių biudžetams Ministerija įstatymu nustatytu terminu paskirsto savivaldybėms ir apie tai raštu jas informuoja.

9. Savivaldybėms skirtos specialios tikslinės dotacijos paskirstomos Lietuvos Respublikos sveikatos apsaugos ministro įsakymu, kuris skelbiamas Ministerijos interneto svetainėje www.sam.lrv.lt.

10. Savivaldybės Ministerijai pateikia:

10.1. per 3 darbo dienas nuo Aprašo 8 punkte nurodytos informacijos gavimo dienos:

10.1.1. programos sąmatą pagal formą B-1 „20__ m. programos sąmata“, patvirtintą Lietuvos Respublikos finansų ministro 2018 m. gegužės 31 d. įsakymu Nr. 1K-206 „Dėl biudžeto sudarymo ir vykdymo formų“ (toliau – programos sąmata);

10.1.2. savivaldybės kredito įstaigos sąskaitos rekvizitus (banko pavadinimas, sąskaitos Nr.), jeigu savivaldybės kredito įstaigos sąskaitos rekvizitai yra pasikeitę nuo paskutinio karto, kai buvo teikti;

10.2. ne vėliau kaip iki sausio 20 d. užpildytą formą B-6 „Valstybės biudžeto specialios tikslinės dotacijos, skiriamos savivaldybių biudžetams“, patvirtintą Lietuvos Respublikos finansų ministro 2018 m. gegužės 31 d. įsakymu Nr. 1K-206 „Dėl biudžeto sudarymo ir vykdymo formų“ (toliau – forma B-6 „Valstybės biudžeto specialios tikslinės dotacijos, skiriamos savivaldybių biudžetams“).

11. Lietuvos Respublikos sveikatos apsaugos ministro įsakymu patikslinus savivaldybėms skirtų specialių tikslinių dotacijų paskirstymą ar (ir) savivaldybėms programos sąmata patvirtintą specialių tikslinių dotacijų ketvirtinį paskirstymą, savivaldybės per 3 darbo dienas nuo Ministerijos pranešimo apie specialių tikslinių dotacijų paskirstymo pakeitimus gavimo dienos Ministerijai pateikia patikslintas programos sąmatą ir formą B-6 „Valstybės biudžeto specialios tikslinės dotacijos, skiriamos savivaldybių biudžetams“.

IV SKYRIUS

SPECIALIŲ TIKSLINIŲ DOTACIJŲ PERVEDIMAS SAVIVALDYBĖMS

12. Specialių tikslinių dotacijų sumas savivaldybėms pagal patvirtintas programos sąmatas Ministerija perveda savivaldybėms į jų nurodytas sąskaitas kas ketvirtį:

12.1. I ketvirčio specialias tikslines dotacijas ne vėliau kaip per 10 darbo dienų nuo Ministerijos einamųjų metų programų sąmatų patvirtinimo;

12.2. II–III ketvirčių specialias tikslines dotacijas – kas ketvirtį, bet ne vėliau kaip iki einamojo ketvirčio pirmo mėnesio 10 dienos;

12.3. IV ketvirčio specialias tikslines dotacijas, įvertinusi 13.4.2 papunktyje nurodytą informaciją apie einamaisiais metais sutaupytas specialias tikslines dotacijas, kurių iki metų pabaigos numato nepanaudoti, bet ne vėliau kaip iki lapkričio 1 d.

V SKYRIUS

SAVIVALDYBIŲ ATSISKAITYMas UŽ SPECIALIŲ TIKSLINIŲ DOTACIJŲ NAUDOJIMĄ

13. Savivaldybės už specialių tikslinių dotacijų naudojimą Ministerijai atsiskaito pateikdamos:

13.1. ketvirčiui pasibaigus iki kito ketvirčio pirmo mėnesio 10 dienos, o metams pasibaigus – ne vėliau kaip iki sausio 10 d. biudžeto išlaidų sąmatos vykdymo ataskaitą, parengtą pagal formą Nr. 2 „Metinė, ketvirtinė biudžeto išlaidų sąmatos vykdymo 20___ m. __________ d. ataskaita“, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, kartu su aiškinamuoju raštu apie nepanaudotas specialias tikslines dotacijas, kuriame nurodoma specialios tikslinės dotacijos suma ir nepanaudojimo priežastys;

13.2. ne vėliau kaip per 14 kalendorinių dienų nuo ketvirčio pabaigos laisvos formos pažymą dėl finansavimo sumų, kuri sudaroma vadovaujantis 20-ojo viešojo sektoriaus apskaitos ir finansinės atskaitomybės standarto „Finansavimo sumos“, patvirtinto Lietuvos Respublikos finansų ministro 2008 m. birželio 9 d. įsakymu Nr. 1K-205 „Dėl viešojo sektoriaus apskaitos ir finansinės atskaitomybės 20-ojo standarto patvirtinimo“, 20 ir 31 punktais;

13.3. ne vėliau kaip iki sausio 10 d. metinę vykdymo įgyvendinimo ataskaitą (Aprašo 3 priedas) ir užpildytą formą BV-6 „Informacija apie valstybės biudžeto specialios tikslinės dotacijos, skiriamos savivaldybių biudžetams, plano vykdymą“, patvirtintą Lietuvos Respublikos finansų ministro 2018 m. gegužės 31 d. įsakymu Nr.1K-206 „Dėl biudžeto sudarymo ir vykdymo formų“;

13.4. Neveiksnių asmenų būklės peržiūrėjimo funkcijos vykdymo įgyvendinimo ataskaitą ir informaciją apie numatomas nepanaudoti specialių tikslinių dotacijų lėšas iki einamųjų metų gruodžio 31 d. arba informaciją apie specialių tikslinių dotacijų trūkumą pagal nustatytas formas:

13.4.1. pusmečiui pasibaigus, bet ne vėliau kaip iki liepos 10 d. pusmetinę Neveiksnių asmenų būklės peržiūrėjimo funkcijos vykdymo įgyvendinimo ataskaitą (Aprašo 3 priedas);

13.4.2. devyniems mėnesiams pasibaigus, bet ne vėliau kaip iki spalio 10 d. devynių mėnesių Neveiksnių asmenų būklės peržiūrėjimo funkcijos vykdymo įgyvendinimo ataskaitą (Aprašo 3 priedas) ir informaciją iki einamųjų metų rugsėjo 30 d. panaudotas ir iki einamųjų metų gruodžio 31 d. planuojamas nepanaudoti ar trūkstamas specialiųjų tikslinių dotacijų lėšas (Aprašo 4 priedas).

14. Specialių tikslinių dotacijų suma gali būti keičiama, atsižvelgiant į 13.4 papunktyje nurodytą informaciją, pakeičiant specialių tikslinių dotacijų paskirstymo savivaldybėms sumas, kurios tvirtinamos Lietuvos Respublikos sveikatos apsaugos ministro įsakymu.

15. Savivaldybės metams pasibaigus, ne vėliau kaip iki sausio 5 d., privalo grąžinti nepanaudotas specialias tikslines dotacijas į Ministerijos sąskaitą Nr. LT81 7300 0100 0245 5511, esančią AB „Swedbank“.

16. Pasikeitus Aprašo 10.1.2 papunktyje nurodytiems rekvizitams, savivaldybės nedelsdamos, bet ne vėliau kaip per 3 darbo dienas nuo rekvizitų pasikeitimo dienos apie rekvizitų pakeitimus turi raštu informuoti Ministeriją.

VI SKYRIUS

BAIGIAMOSIOS NUOSTATOS

17. Ministerija turi teisę paprašyti papildomos informacijos apie specialių tikslinių dotacijų, skiriamų savivaldybių biudžetams, panaudojimą.

18. Savivaldybės atsako už:

18.1. dotacijų panaudojimą pagal tikslinę paskirtį;

18.2. dotacijų naudojimo teisėtumą, ekonomiškumą, efektyvumą ir rezultatyvumą;

18.3. Ministerijai pateiktos informacijos teisingumą ir pateikimą laiku.

_________________________

Valstybės biudžeto specialios tikslinės dotacijos,

skirtos valstybinei (valstybės perduotai

savivaldybėms) funkcijai neveiksnių asmenų

būklės peržiūrėjimui užtikrinti,

planavimo ir paskirstymo savivaldybėms bei

savivaldybių atsiskaitymo už šias lėšas tvarkos

aprašo

1 priedas

(Informacijos dėl specialių tikslinių dotacijų poreikio ateinantiems biudžetiniams metams apskaičiavimo teikimo forma)

(Savivaldybės pavadinimas)

INFORMACIJA DĖL SPECIALIŲ TIKSLINIŲ DOTACIJŲ POREIKIO ATEINANTIEMS BIUDŽETINIAMS METAMS APSKAIČIAVIMO

1. Informacija apie savivaldybėje sudarytą (-as) Neveiksnių asmenų būklės peržiūrėjimo komisiją (-as) (toliau – Komisija) ir jos veiklą:

Komisijų skaičius	Komisijos narių skaičius	Iš jų Komisijos narių valstybės tarnautojų skaičius	Komisijos pirmininkas*	(n–2)-ųjų** metų Komisijos posėdžių faktinis metinis valandų skaičius (val.)	(n–2)-ųjų metų Komisijos išnagrinėtų asmenų, teismo sprendimu pripažintų neveiksniais tam tikroje srityje, būklės peržiūrėjimo bylų skaičius (vnt.)
*nurodyti, kas vykdys komisijos pirmininko funkcijas: komisijos narys valstybės tarnautojas ar komisijos narys darbuotojas, dirbantis pagal darbo sutartį. ** praėję metai.

2. Informacija apie savivaldybėje sudarytos Komisijos sekretoriaus funkcijų vykdymą:

Komisijos sekretoriaus funkcijas vykdys savivaldybės administracijos valstybės tarnautojas ar darbuotojas, dirbantis pagal darbo sutartį	(nurodyti valstybės tarnautojas ar darbuotojas, dirbantis pagal darbo sutartį)
Komisijos sekretoriaus funkcijoms vykdyti įsteigta savivaldybės administracijos darbuotojo, dirbančio pagal darbo sutartį, pareigybė	(nurodyti pareigybės krūvį etatais)

_______________________________

(Informacijos rengėjo v., pavardė, tel. Nr.)

Valstybės biudžeto specialios tikslinės dotacijos, skirtos

valstybinei (valstybės perduotai savivaldybėms) funkcijai

neveiksnių asmenų būklės peržiūrėjimui užtikrinti, planavimo

ir paskirstymo savivaldybėms bei savivaldybių

atsiskaitymo už šias lėšas tvarkos aprašo

2 priedas

(Neveiksnių asmenų būklės peržiūrėjimo funkcijos vykdymo vertinimo kriterijų ir jų reikšmių sąrašo forma)

(Savivaldybės pavadinimas)

NEVEIKSNIŲ ASMENŲ BŪKLĖS PERŽIŪRĖJIMO FUNKCIJOS VYKDYMO VERTINIMO KRITERIJŲ IR JŲ REIKŠMIŲ SĄRAŠAS

Eil. Nr.	Vertinimo kriterijų pavadinimai ir mato vienetai	Vertinimo kriterijų reikšmės

(n-1)-ųjų	n-ųjų	(n+1)-ųjų	(n+2)-ųjų
1.	Neveiksnių asmenų būklės peržiūrėjimo komisijos inicijuotų asmens būklės peržiūrėjimo bylų skaičius (vnt.)
2.	Išnagrinėtų Neveiksnių asmenų būklės peržiūrėjimo komisijos inicijuotų asmens būklės peržiūrėjimo bylų skaičius (vnt.)
3.	Neveiksnių asmenų būklės peržiūrėjimo komisijos priimtų sprendimų kreiptis į teismą skaičius (vnt.)

Pastaba:

(n – 1) – einamieji metai, (n) – pirmieji planuojami metai, (n + 1) – antrieji planuojami metai ir (n + 2) – tretieji planuojami metai.

_______________________________

(Informacijos rengėjo vardas, pavardė, tel. Nr.)

Valstybės biudžeto specialios tikslinės dotacijos, skirtos

valstybinei (valstybės perduotai savivaldybėms)

funkcijai neveiksnių asmenų būklės peržiūrėjimui

užtikrinti, planavimo

ir paskirstymo savivaldybėms bei savivaldybių

atsiskaitymo už šias lėšas tvarkos aprašo

3 priedas

(Neveiksnių asmenų būklės peržiūrėjimo funkcijos vykdymo įgyvendinimo ataskaitos forma)

(Savivaldybės pavadinimas)

NEVEIKSNIŲ ASMENŲ BŪKLĖS PERŽIŪRĖJIMO FUNKCIJOS VYKDYMO ĮGYVENDINIMO ATASKAITA

_______________________ (laikotarpis)

Eil. Nr.	Vertinimo kriterijų pavadinimas	Vertinimo kriterijų reikšmės	Nurodomos priežastys, dėl kurių nepasiektos arba viršytos vertinimo kriterijų reikšmės

Planas	Įvykdyta	Įvykdymo procentas (%)

_______________________________

(Ataskaitos rengėjo vardas, pavardė, tel. Nr.)

Valstybės biudžeto specialios tikslinės dotacijos, skirtos

valstybinei (valstybės perduotai savivaldybėms)

funkcijai neveiksnių asmenų būklės peržiūrėjimui

užtikrinti, planavimo

ir paskirstymo savivaldybėms bei savivaldybių

atsiskaitymo už šias lėšas tvarkos aprašo

4 priedas

(Informacijos apie iki einamųjų metų rugsėjo 30 d. panaudotas ir iki einamųjų metų gruodžio 31 d. planuojamas nepanaudoti ar trūkstamas specialias tikslines dotacijas teikimo forma)

(Savivaldybės pavadinimas)

INFORMACIJA APIE IKI EINAMŲJŲ METŲ RUGSĖJO 30 D. PANAUDOTAS IR IKI EINAMŲJŲ METŲ GRUODŽIO 31 D. PLANUOJAMAS NEPANAUDOTI AR TRŪKSTAMAS SPECIALIAS TIKSLINES DOTACIJAS

Iki einamųjų metų rugsėjo 30 d. panaudotų specialių tikslinių dotacijų suma (tūkst. eurų)	Iki einamųjų metų gruodžio 31 d. planuojamų nepanaudoti ar trūkstamų specialių tikslinių dotacijų suma (tūkst. eurų)	Nepanaudojimo arba trūkumo priežastys

_______________________________

(Informacijos rengėjo vardas, pavardė, tel. Nr.)

Papildyta priedu:

Nr. V-1107, 2017-09-21, paskelbta TAR 2017-09-22, i. k. 2017-14985

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-1107, 2017-09-21, paskelbta TAR 2017-09-22, i. k. 2017-14985

Dėl Lietuvos Respublikos sveikatos apsaugos ministro 2016 m. gruodžio 19 d. įsakymo Nr. V-1443 „Dėl Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašo patvirtinimo“ pakeitimo

2.

Lietuvos Respublikos sveikatos apsaugos ministerija, Įsakymas

Nr. V-508, 2018-04-24, paskelbta TAR 2018-04-25, i. k. 2018-06570

Dėl Lietuvos Respublikos sveikatos apsaugos ministro 2016 m. gruodžio 19 d. Įsakymo Nr. V-1443 „Dėl Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašo patvirtinimo“ pakeitimo

3.

Lietuvos Respublikos sveikatos apsaugos ministerija, Įsakymas

Nr. V-704, 2019-06-12, paskelbta TAR 2019-06-26, i. k. 2019-10230

Dėl Lietuvos Respublikos sveikatos apsaugos ministro 2016 m. gruodžio 19 d. įsakymo Nr. V-1443 „Dėl Valstybės biudžeto specialiųjų tikslinių dotacijų, skiriamų Lietuvos Respublikos sveikatos apsaugos ministerijai neveiksnių asmenų būklės peržiūrėjimo funkcijai atlikti, planavimo ir paskirstymo savivaldybėms bei savivaldybių atsiskaitymo už šias lėšas tvarkos aprašo patvirtinimo“ pakeitimo